wickkiey/tamil-wikipedia-chunked huggingface dataset:
# சிலக்கலூரிப்பேட்டை சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1978 | சாம்பையா சோமெப்பள்ளி | இந்திய தேசிய காங்கிரசு (இ) |  |
| 1983 | கிருசுண மூர்த்தி காசா | சுயேச்சை |  |
| 1985 | சாம்பையா சோமேபள்ளி | இந்திய தேசிய காங்கிரசு</br> |  |
| 1989 | கண்டிமல்லா செயாம்மா | தெலுங்கு தேசம் கட்சி |  |
| 1994 | சாம்பையா சோமேபள்ளி | இந்திய தேசிய காங்கிரசு</br> |  |
| 1999 | பிரதிபதி புல்லா ராவ் | தெலுங்கு தேசம் கட்சி |  |
| 2004 | மாரி ராஜசேகர் | சுயேச்சை |  |
| 2009 | பிரதிபதி புல்லா ராவ் | rowspan=2 | தெலுங்கு தேசம் கட்சி |
| 2014 |  |  |  |
| 2019 | இரசினி விததாலா | ஒய். எஸ். ஆர். காங்கிரஸ் கட்சி | } |
# சியாவோய்

**சியாவோய்** (*Xiaoyi*) சீனாவைத் தலைமையிடமாகக் கொண்ட செயற்கை நுண்ணறிவு நிறுவனமான ஐபிளைடெக் (iFlyTek) நிறுவனத்தினால் உருவாக்கப்பட்ட ஒரு சீன செயற்கை நுண்ணறிவு மூலம் இயங்கும் பொறியன் மருத்துவர் ஆவார். ஐபிஎம்மின் வாட்சன், அமேசானின் எக்கோ. கூகிளின் டீப்மைன் கெல்த் ஆகியவற்றிற்குப் போட்டியாக எதிர்கால சிகிச்சைகளில் செயல்திறனை மேம்படுத்த மருத்துவர்களுக்கு உதவியாளராகச் செயல்படும் வகையில் இந்த பொறியன் உருவாக்கப்பட்டுள்ளது. சீனாவின் தேசிய மருத்துவ உரிமத் தேர்வில் தேர்ச்சி பெற்று வரலாற்றை உருவாக்கும் உலகின் முதல் ரோபோவாக சியாவோய் அறியப்படுகிறது. இத்தேர்வானது நாட்டில் பயிற்சி பெறும் எந்தவொரு மருத்துவருக்கும் முதல் மதிப்பீடாகும்.
# சியாவோய்

## கண்ணோட்டம்

"சின்ன மருத்துவர்" என்று பொருள்படும் 'சியாவோய்' என்பது சீன பொறியனின் பெயராகும். சிங்குவா பல்கலைக்கழகத்துடன் இணைந்து ஐபிளைடெக் நிறுவனத்தினால் உருவாக்கப்பட்டு மருத்துவ உரிமத் தேர்வில் தேர்ச்சி பெற்ற முதல் செயற்கை நுண்ணறிவு பொறியனாக இது உள்ளது.  
பெய்ஜிங் செய்தி நிறுவனத்தின் செய்தியின்படி, சீனாவின் மருத்துவ உரிமத் தேர்வில் இதற்கு முன்பு பயிற்சிச் சுற்றில் 600 புள்ளிகளில் 100 புள்ளிகளையே சியாவோய் பெற்றது. இது இந்த பொறியனை உருவாக்கம் செய்தவர்களுக்கு இது திருப்திகரமாக இல்லை. ஏனெனில் தேர்ச்சிப் புள்ளி 360 ஆக இருந்தது. மருத்துவருக்குத் தேவையான பகுத்தறிவுத் திறனை வளர்த்துக் கொள்வதற்காக, டஜன் கணக்கான மருத்துவப் பாடப்புத்தகங்களின் பொருட்கள், இரண்டு மில்லியன் மருத்துவப் பதிவுகளை முழுமையாகப் படித்து, 400,000 கட்டுரைகளை மதிப்பாய்வு செய்து, மீண்டும் பயிற்சி இந்த பொறியன் பயிற்சி பெற்றது. உண்மையான சோதனையை முயன்றபோது, பொறியன் தேர்வை முடிக்கத் தேவையான ஒதுக்கப்பட்ட நேரத்தில் ஒரு பகுதியை எடுத்துக் கொண்டது. இம்முறை 456 மதிப்பெண்களுடன் தேர்ச்சி பெற்றது. இது முன்னர் தேர்ச்சிக்காகப் பெற்ற மதிப்பெண்களை விட 96 புள்ளிகள் அதிகமாகும்.  
நுகர்வோர் மின்னணுவியல், சுகாதாரப் பராமரிப்பு, தொழில்களில் செயற்கை நுண்ணறிவு பயன்பாட்டை விரைவுபடுத்துவதில் சீனா மேற்கொண்ட பெரும் முயற்சிகளின் ஒரு பகுதியாக சியாவோயின் வளர்ச்சி உள்ளது. செயற்கை நுண்ணறிவு-செயல்படுத்தப்பட்ட ரோபோ நோயாளியின் தகவல்களைத் தானாகவே கைப்பற்றி பகுப்பாய்வு செய்ய முடியும். இதனால் ஆரம்ப நோயறிதல்களையும் செய்ய முடியும். ஐபிளைடெக் நிறுவனத்தின் தலைவர் லியு கிங்ஃபெங் , "நாங்கள் மார்ச் 2018 இல் ரோபோவை அதிகாரப்பூர்வமாக அறிமுகப்படுத்துவோம். இது மருத்துவர்களை மாற்றுவதற்காக அல்ல. மாறாக, செயல்திறனை அதிகரிக்கவும் மக்கள்-இயந்திர ஒத்துழைப்பை ஊக்குவிப்பதாகும்" என்றார்.
# லோத்ரன் மாவட்டம்

**லோத்ரன் மாவட்டம்** (*Lodhran District*), பாக்கித்தான் நாட்டில் உள்ள பஞ்சாப் மாகாணத்தின் 41 மாவட்டங்களில் ஒன்றாகும். இதன் நிர்வாகத் தலைமையிடம் லோத்ரன் நகரம் ஆகும். லோத்ரன் நகரம், மாகாணத் தலைநகரான லாகூருக்கு தென்மேற்கே 396 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 596 கிலோமீட்டர் தொலைவிலும் உள்ளது. லோத்ரன் நகரம் சத்லஜ் ஆற்றின் வடக்கில் அமைந்துள்ளது.
# லோத்ரன் மாவட்டம்

## மாவட்ட எல்லைகள்

லோத்ரன் மாவட்டத்தின் வடமேற்கில் கானேவால் மாவட்டம், வடகிழக்கில் வெகாரி மாவட்டம், கிழக்கு & தெற்கில் பகவல்பூர் மாவட்டம் மற்றும் மேற்கில் முல்தான் மாவட்டம் எல்லைகளாக உள்ளது.
மாகாணத்தின் 41 மாவட்டங்கள்]]
# லோத்ரன் மாவட்டம்

## மாவட்ட நிர்வாகம்

2,778 சதுர கிலோமீட்டர் பரப்பளவு கொண்ட லோத்ரன் மாவட்டம் 3 வருவாய் வட்டங்களாகவும், 73 ஒன்றியக் குழுக்களாகவும் பிரிக்கப்பட்டுள்ளது.
| துனியாப்பூர் வட்டம் | 889 | 571,333 | 642.67 | 55.66% | 22 |  |
| --- | --- | --- | --- | --- | --- | --- |
| கரோர் பக்கா வட்டம் | 778 | 547,761 | 704.06 | 49.81% | 23 |  |
| லோத்ரன் வட்டம் | 1,111 | 809,205 | 728.36 | 50.10% | 28 | } |
# லோத்ரன் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 3,23,866 குடியிருப்புகள் கொண்ட இம்மாவட்ட மக்கள் தொகை 19,28,299 ஆகும் . பாலின விகிதம் 100 பெண்களுக்கு 107.26 ஆண்கள் வீதம் உள்ளனர். சராசரி எழுத்தறிவு 51.68% ஆகும்.10 வயதிற்குட்பட்ட குழந்தைகள் 540,664 (28.07%) ஆக உள்ளனர்.நகர்புறங்களில் 325,053 (16.86%) மக்கள் வாழ்கின்றனர்.
# லோத்ரன் மாவட்டம்

## மொழிகள்

இம்மாவட்டத்தில் சராய்கி மொழி 73.81%, பஞ்சாபி மொழி 15.23%, உருது]] மொழி 6.41% மற்றும் மேவாதி மொழியை 2.19% முதன்மை மொழியாகப் பேசுகின்றனர்.
# இரகிம்பூர்

**இரகிம்பூர்** (*Rahimpur*) இந்தியாவின் பஞ்சாப் மாநிலத்தின் சலந்தர் மாவட்டத்தில் உள்ள நகோதரில் உள்ளது. இக்கிராமம் நகோதரிலிருந்து 15 கிலோமீட்டர் (9.3 மைல்) தொலைவிலும், கபுர்தலாவிலிருந்து 21 கிலோமீட்டர் (13 மைல்) தொலைவிலும், மாவட்ட தலைமையகமான சலந்தரிலிருந்து 22 கிலோமீட்டர் (14 மைல்) தொலைவிலும் மற்றும் மாநில தலைநகர் சண்டிகரில் இருந்து 171 கிலோமீட்டர் (106 மைல்) தொலைவிலும் அமைந்துள்ளது. இந்த கிராமம், கிராமத்தின் தேர்ந்தெடுக்கப்பட்ட பிரதிநிதியான சர்பஞ்சு எனப்படும் கிராமத் தலைவரால் நிர்வகிக்கப்படுகிறது.
# இரகிம்பூர்

## போக்குவரத்து

இரகிம்பூருக்கு அருகிலுள்ள இரயில் நிலையம் நகோதர் இரயில் நிலையம் ஆகும். இந்த கிராமம் லூதியானாவில் உள்ள உள்நாட்டு விமான நிலையம் இரகிம்பூரிலிருந்து 77 கிலோமீட்டர் (48 மைல்) தொலைவில் உள்ளது. அருகிலுள்ள பன்னாட்டு விமான நிலையம் சண்டிகரில் அமைந்துள்ளது. 101 கிலோமீட்டர் (63 மைல்) தொலைவில் உள்ள அமிர்தசரசு நகரத்தில் சிறீ குரு ராம் தாசு பன்னாட்டு விமான நிலையம் அடுத்த அருகிலுள்ளது.
# பிளம்–இட்டா அசிரிடின் தொகுப்பு

**பிளம்–இட்டா அசிரிடின் தொகுப்பு** (*Blum–Ittah aziridine synthesis*) என்பது ஆக்சிரேன்களிலிருந்து அசிரிடின்களைத் தயாரிக்க உதவும் கரிம வேதியியல் வினையைக் குறிக்கிறது. பிளம்–இட்டா சாகாக்கு அசிரிடின் தொகுப்பு வினை என்ற பெயராலும் இப்பெயர் வினை அழைக்கப்படுகிறது. சுருக்கமாக பிளம் அசிரிடின் தொகுப்பு வினை என்றும் இவ்வினை அழைக்கப்படுவதுண்டு.
# பிளம்–இட்டா அசிரிடின் தொகுப்பு

## வினை வழிமுறை

ஆக்சிரேன் முதலில் சோடியம் அசைடு போன்ற அசைடைப் பயன்படுத்தி 2-அசிடோ ஆல்ககாலாக மாற்றப்படுகிறது. பின்னர் அசிடோ ஆல்ககால், சிடாடிங்கர் வினையைப் போலவே, N2 இழப்புடன் இணைந்த முப்பீனைல்பாசுபீன் போன்ற மூவால்க்கைல்பாசுபீனை பயன்படுத்துவதன் மூலம் குறைக்கப்படுகிறது. இதன் விளைவாகக் கிடைக்கும் பாசுபோனிமைன் (முன்னர் இமினோபாசுபோரேன் என்று அழைக்கப்பட்டது) இடைநிலை பின்னர் ஆல்ககாலால் தாக்கப்படுகிறது. ஆக்சிசன் பாசுபரசு அணுவுடன் ஒரு பிணைப்பை உருவாக்குகிறது. ஒரு வளைய இடைநிலைச் சேர்மம் இங்கு உருவாகிறது. புரோட்டான் பரிமாற்றத்திற்குப் பிறகு, ஆக்சிசன் அணுவிலிருந்து ஒரு சோடி எலக்ட்ரான்கள் பாசுபரசு அணுவிற்கு மாறுகின்றன, மேலும் பாசுபரசு-நைட்ரசன் பிணைப்பு உடைகிறது, எலக்ட்ரான் சோடி நைட்ரசன் அணுவிற்கு மாறுகிறது. எதிர்மின் சுமையேற்றப்பட்ட நைட்ரசன் அணு, ஆக்சிசன் அணு இணைக்கப்பட்டுள்ள கார்பன் அணுவைத் தாக்குகிறது. இது நமக்குத் தேவையான அசிரிடின் மற்றும் ஒரு பக்க விளைபொருளாக ஒரு மூவால்க்கைல்பாசுபைன் ஆக்சைடை வழங்குகிறது.
# பிளம்–இட்டா அசிரிடின் தொகுப்பு

## பயன்பாடு

பிளம்-இட்டா அசிரிடின் தொகுப்பு வினை மூலம் α-மெத்தில்செரின் மற்றும் 6-அசாபைசைக்ளோ[3.2.1] ஆக்டேன்கள் தயாரிக்கப்படுகின்றன.
# போ. கோபாலன்

**போ. கோபாலன்** (*B. Gopalan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் அச்சனக்கல் பகுதியினைச் சேர்ந்தவர். உதகமண்டலம் நகராட்சி உயர்நிலைப் பள்ளியில் பள்ளிக் கல்வியினை பயின்ற பின்னர் சென்னை, பச்சையப்பன் கல்லூரியில் முதுகலை பட்டப் படிப்பினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உதகமண்டலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பாராகோனைட்டு

**பாராகோனைட்டு** (*Paragonite*) என்பது NaAl<sub>2</sub>(AlSi<sub>3</sub>O<sub>10</sub>)(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாராகோனைட்டு கனிமம் மசுகோவைட்டுடன் தொடர்புடைய ஒரு கனிமமாகும். முதன்முதலில் 1843ஆம் ஆண்டு சுவிட்சர்லாந்தின் திசினோ மண்டலத்தில் உள்ள கேம்பியோன் மலையில் கண்டுபிடிக்கப்பட்டது. என்ற குறியீட்டால் அடையாளப்படுத்துகிறது.
# கனலி

**கனலி** *(KANALI)* என்று அழைக்கப்படும் இந்த நெல் வகை, தென்னிந்தியாவில் உள்ள கேரளாவின் பாரம்பரிய நெல் வகையாகும். சோறு மற்றும் சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகத்தின் அரிசி, நெருப்பை போன்ற செந்நிறத்திலும் தடித்தும் காணப்படுகிறது. இதன் அரிசி கனல் (நெருப்பு) போன்று உமிழும் நிறத்தில் இருப்பதால், கனலி எனும் பெயர் பெற்றிருக்கலாம். கனல் என்றால், தமிழில் நெருப்பு, தழல், தணல், தீ, அக்கினி, கங்கு எனறும், மேலும் **கனலி** என்றால் சூரியன், பகலவன் மற்றும் நெருப்பு என்றும் அறிய முடிகிறது.  
மிக நீண்ட கால அளவில் அறுவடைக்கு தயாராகும் இந்த நெல் வகை, **150 - 180** நாட்களில் முதிர்வடைவதாக கூறப்படுகிறது. மேலும் **5 - 6** அடி உயரம் வரை வளரும் இந்த நெற்பயிரின், நெல் தானியங்கள் பழுப்பு நிறமாகவும், நுனியில் ஊதா நிற புள்ளியுடன் காணப்படும் இது, ஒரு ஏக்கருக்கு சுமார் **1800** கிலோ வரை உற்பத்தித் திறன் கொண்டதாகவும் கூறப்படுகிறது.
# இரா. காளியப்பன்

**இரா. காளியப்பன்** (*R. Kaliappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் புழுதிக்கோட்டைக் கிராமத்தினைச் சேர்ந்தவர். பெலுர் அரசினர் உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஏற்காடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோண்டா, கருநாடகம்

**சோண்டா** (*Sonda*) அல்லது **சொதே** எனவும் அறியப்படும் இது இந்தியாவின் கருநாடக மாநிலத்தில் வடகன்னட மாவட்டத்திலுள்ள சிர்சி நகருக்கு அருகிலுள்ள ஒரு கிராமமாகும்.
# சோண்டா, கருநாடகம்

## அமைவிடம்

சொதே என்பது மலைநாடு பிராந்தியத்தில் அடர்ந்த காடுகளால் சூழப்பட்ட ஒரு கிராமமாகும். இது சிர்சியிலிருந்து 22 கி. மீ தொலைவிலும், ஹுலேகலிலிருந்து 13 கி. மீ. தொலைவிலும் உள்ளது.
# சோண்டா, கருநாடகம்

## வரலாற்றுக்கு முந்தைய பாறை ஓவியங்கள்

சொதே அருகே வரலாற்றுக்கு முந்தைய பாறை ஓவியங்கள் கண்டுபிடிக்கப்பட்டுள்ளன.
இது கிமு 1-ஆம் ஆயிரமாண்டைச் சேர்ந்த வேலைப்பாடுகள் மற்றும் வரைபடங்களைக் கொண்டுள்ளது. அவற்றில், சுழல்களுடன் கூடிய இருபக்க சதுரங்கள் பொறிக்கப்பட்டுள்ளன/ வரையப்பட்டுள்ளன. இதுபோன்ற வரைபடங்கள் கருநாடகாவின் காவலியில் உள்ள ஹைர் பெனக்கலிலும் காணப்பட்டன. சோண்டாவைப் பாதுகாத்து வந்த கோட்டையின் இடிபாடுகள் புதர்களின் வளர்ச்சியால் மூடப்பட்டுள்ளன.
# மௌலானா ஆசாத் கல்வி அறக்கட்டளை

**மௌலானா ஆசாத் கல்வி அறக்கட்டளை** (*Maulana Azad Education Foundation*) இந்திய இசுலாமிய சமூகத்தின் கல்வியில் பின்தங்கிய பிரிவினரிடையே கல்வியை மேம்படுத்துவதற்காக நிறுவப்பட்ட ஓர் அரசு அமைப்பாகும். இந்திய அரசின் சிறுபான்மை விவகார அமைச்சகம் அறக்கட்டளைக்கான நிதியை அளிக்கிறது. சிறுபான்மை விவகார அமைச்சர் அறக்கட்டளையின் அலுவல்சார் தலைவராக உள்ளார். இந்த அறக்கட்டளை 1989ஆம் ஆண்டு மௌலானா அபுல் கலாம் ஆசாத்தின் பிறந்த நூற்றாண்டு விழாவின் போது நிறுவப்பட்டது.
# மௌலானா ஆசாத் கல்வி அறக்கட்டளை

## சேவைகள்

- அரசு சாரா நிறுவனங்களுக்கு மானியம்
- சிறந்த மாணவிகளுக்கான மௌலானா ஆசாத் தேசிய உதவித்தொகை
- மௌலானா ஆசாத் நினைவு சொற்பொழிவு மற்றும் விழிப்புணர்வு திட்டம்
# மௌலானா ஆசாத் கல்வி அறக்கட்டளை

## அமைப்பு மற்றும் கட்டமைப்பு

அறக்கட்டளையின் நிர்வாகக் குழுவில் இரண்டு வகை உறுப்பினர்கள் இருந்தனர்.
# மௌலானா ஆசாத் கல்வி அறக்கட்டளை

## அமைப்பு மற்றும் கட்டமைப்பு

### அலுவல் ரீதியிலான உறுப்பினர்கள்

1. முனைவர். நச்மா எப்துல்லா-தலைவர்
1. பிரீத்தி மதன்
1. தலட் அகமது
1. சமீர் உதீன் சா
1. கமர் ரகுமான்
1. அலி அகமது கான்
# மௌலானா ஆசாத் கல்வி அறக்கட்டளை

## அமைப்பு மற்றும் கட்டமைப்பு

### நியமிக்கப்பட்ட உறுப்பினர்கள்:

1. பேராசிரியர் தாகிர் ஊசைன், - துணைத் தலைவர்
1. இம்ரான்-உர்-ரகுமான் கித்வாய் - பொருளாளர்
1. பி. ஏ. இனாம்தார்
1. முச்சாகித்து எசு. கான்
1. மௌலானா முகம்மது வாலி ரகுமானி
1. அக்லக் அகமது (பீகாரைச் சேர்ந்த முன்னாள் அமைச்சர்)
1. சையத் பாபர் அசுரஃப்
1. பேராசிரியர் நகித் இயாபர் சேக்கு
1. சையத் சாகித் ஊசைன் ரிசுவி
# மௌலானா ஆசாத் கல்வி அறக்கட்டளை

## மூடுதல்

பிப்ரவரி 7ஆம் தேதி, சிறுபான்மை விவகார அமைச்சகம் மௌலானா ஆசாத் கல்வி அறக்கட்டளையை மூடுவதற்கு திடீரென ஒரு உத்தரவைப் பிறப்பித்தது. ஆனால் அந்த முடிவுக்கு எந்த விளக்கமும் அளிக்கவில்லை.
# விக்கிப்பீடியா:கூகுள்25/உள்ளகப் பயிற்சி

தமிழ் விக்கிப்பீடியா - கூகுள் நிறுவனம் இணைவாக்கத் திட்டத்தின் ஒரு பகுதியான கல்லூரி உள்ளகப் பயிற்சிக்குரிய திட்டப் பக்கம்.
# விக்கிப்பீடியா:கூகுள்25/உள்ளகப் பயிற்சி

## திட்ட விவரம்

### கல்லூரி

- கல்லூரியின் பெயர்: நேரு நினைவுக் கல்லூரி, புத்தனாம்பட்டி
- பயிற்சி பெறும் மாணவர்களின் எண்ணிக்கை: 50
# விக்கிப்பீடியா:கூகுள்25/உள்ளகப் பயிற்சி

## திட்ட விவரம்

### பயிற்சிகள்

- இரண்டு நாள் பயிற்சிப் பட்டறை: டிசம்பர் 26 & 27, 2025
- இரண்டு மாத பங்களிப்புக் காலம்: சனவரி & பிப்ரவரி, 2026
# விக்கிப்பீடியா:கூகுள்25/உள்ளகப் பயிற்சி

## பயிற்சியாளர்கள்

#### நேரடி நிகழ்வு

1. பாலசுப்ரமணியன்--Balu1967 (பேச்சு) 04:00, 3 ஆகத்து 2025 (UTC)
1. மகாலிங்கம் இரெத்தினவேலு
1. <font face="Casteller" size="4">ஸ்ரீதர். ஞா</font> 💬உரையாடுக 13:55, 21 திசம்பர் 2025 (UTC)
1. Chathirathan (பேச்சு) 09:30, 23 திசம்பர் 2025 (UTC)
# விக்கிப்பீடியா:கூகுள்25/உள்ளகப் பயிற்சி

## பயிற்சியாளர்கள்

#### இணையவழி நிகழ்ச்சிகள்

1. -- <font face="Casteller" size="4">ஸ்ரீதர். ஞா</font> 💬உரையாடுக 16:20, 28 சூலை 2025 (UTC)
1. மகாலிங்கம் இரெத்தினவேலு
1. - மா. செல்வசிவகுருநாதன் (பேச்சு) 15:36, 5 ஆகத்து 2025 (UTC)
1. - சிவகோசரன் (பேச்சு) 16:45, 13 திசம்பர் 2025 (UTC)
# விக்கிப்பீடியா:கூகுள்25/உள்ளகப் பயிற்சி

## ஒருங்கிணைப்பாளர்கள்

### திட்ட ஒருங்கிணைப்பு

- சத்திரத்தான்
# விக்கிப்பீடியா:கூகுள்25/உள்ளகப் பயிற்சி

## ஒருங்கிணைப்பாளர்கள்

### கல்லூரியுடனான ஒருங்கிணைப்பு

- சத்திரத்தான்
# விக்கிப்பீடியா:கூகுள்25/உள்ளகப் பயிற்சி

## ஒருங்கிணைப்பாளர்கள்

### கல்லூரி ஒருங்கிணைப்பு

- முனைவர் சரவணன், நேநிக
# கல்லூர் ஊராட்சி (திருவாடானை)

**கல்லூர் ஊராட்சி**, தமிழ்நாட்டின் இராமநாதபுரம் மாவட்டம், திருவாடானை வட்டம், திருவாடானை ஊராட்சி ஒன்றியத்தில் அமைந்துள்ளது. இவ்வூராட்சி திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது. கல்லூர் ஊராட்சியில் 11 கிராமங்கள் உள்ளது. அவைகள் பின்வருமாறு:
- பாரதி நகர்
- இளமணி
- கல்லூர்
- கிளவண்டி
- கோனேரிகோட்டை
- கொட்டங்குடி
- மாங்குடி
- மணிகண்டி
- சந்திரக்கோட்டை
- சூச்சானி
- திருவிடைமதியூர்
# தளிர்மருங்கூர்

**தளிர்மருங்கூர்** (*Thalirmarungur*), இந்தியாவின் தமிழ்நாடு மாநிலம், இராமநாதபுரம் மாவட்டம், திருவாடானை வட்டம், தொண்டி குறுவட்டத்தில் அமைந்த வருவாய் கிராமம் ஆகும். இக்கிராமத்தில் தளிர்மருங்கூர் உலகேஸ்வரர் கோயில், தளிர்மருங்கூர் பொன்னம்பல மூர்த்தி அய்யனார் கோயில் மற்றும் தளிர்மருங்கூர் வால்மீகிஈஸ்வரி கோயில்கள் உள்ளன. இதன் அஞ்சல் சுட்டு எண் 623407 ஆகும். இதனருகே அமைந்த பெரிய நகரம் தொண்டி ஆகும்.இதனருகே புகழ்பெற்ற திருவெற்றியூர் பாகம்பிரியாள் உடனுறை வன்மீகநாதர் கோயில் மற்றும் திருவாடானை ஆதிரத்தினேசுவரர் கோயில் உள்ளன.
# தளிர்மருங்கூர்

## அமைவிடம்

தளிர்மருங்கூர் கிராமம், திருவாடானைக்கு கிழக்கே 11.2 கிலோமீட்டர் தொலைவிலும், தொண்டிக்கு வடமேற்கே 8.7 கிலோமீட்டர் தொலைவிலும் உள்ளது.
# தளிர்மருங்கூர்

## மக்கள் தொகை பரம்பல்

2011-ஆம் ஆண்டின் இந்திய மக்கள்தொகைக் கணக்கெடுப்பின்படி, 1155.3 எக்டேர் பரப்பளவும் 409 குடியிருப்புகளும் கொண்ட தளிர்மருங்கூர் கிராமத்தின் மொத்த மக்கள் தொகை 1,518 பேர் ஆகும். இதில் பட்டியல் சமூகத்தவர்கள் 109 பேர் உள்ளனர். இதன் மக்கள் தொகையில் எழுத்தறிவு கொண்டவர்கள் 1,072 பேர் உள்ளனர்.
# பத்மராஜன் விருது

**பத்மராஜன் புரஸ்காரம்** எனப்படும் **பத்மராஜன் விருது** (*Padmarajan Award*) என்பது எழுத்தாளரும் திரைப்படப் படைப்பாளியுமான பி. பத்மராஜனின் நினைவாக உருவாக்கபட்ட பத்மராஜன் நினைவு அறக்கட்டளையால் வழங்கப்படும் ஒரு விருதாகும். இந்த விருது முதலில் சிறந்த சிறுகதை, சிறந்த திரைப்படம் என இரண்டு பிரிவுகளுக்கு வழங்கப்பட்டது. ஆனால் பின்னர் சிறந்த புதினம், சிறந்த இயக்குநர், சிறந்த திரைக்கதை எழுத்தாளர் என புதிய பிரிவுகளும் சேர்க்கப்பட்டன.
# பத்மராஜன் விருது

## சிறுகதைக்கான விருது (1992–தற்போது வரை)

| 1992 | எம். சுகுமாரன் | *பித்ரு தர்ப்பணம்* |  |
| --- | --- | --- | --- |
| 1993 | என். எஸ். மாதவன் | *திருத்து* |  |
| 1994 | சேது | *உயரங்களில்* |  |
| 1995 | என். மோகனன் | *மகான்* |  |
| 1996 | தி. பத்மநாபன் | *புழா கடன்னு மரங்களுடே இடையிலேக்* |  |
| 1997 | எ.கோ. அரிகுமார் | *பச்சப்பய்யினே பிடிக்கன்* |  |
| 1998 | எம். டி. வாசுதேவன் நாயர் | *காழ்ச்ச* |  |
| 1999 | கே. பி. ராமனுன்னி | *ஜாதி சோடிக்குகா* |  |
| 2000 | ஆசிதா | *ததாகதா* |  |
| 2001 | எம். முகுந்தன் | *வளையுன்னா வரகல்* |  |
| 2002 | கே. ஏ. செபாஸ்டியன் | *திருஷ்டந்தம்* |  |
| 2003 | எஸ். வி. வேணுகோபன் நாயர் | *பந்தனஸ்தானாய அநிருத்தன்* |  |
| 2004 | சந்தோசு ஏச்சிக்கானம் | *ரோடில் பலிக்கெண்ட நியமங்கல்* |  |
| 2005 | கே. பி. நிர்மல் குமார் | *ஜரன் / அவனோரு பூஜ்யபாதன்* |  |
| 2006 | சந்திரமதி | *ஒரு நவாவதுவின் ஜீவிதத்தில் கிரகம் கிரீனின் பிரசக்தி* |  |
| 2007 | ஷிஹாபுதீன் பொய்தும்கடவு | *தாஜ்மஹாலிலே ராவுகள்* |  |
| 2008 | கே. ஆர். மீரா | *கில்லட்டின்* |  |
| 2009 | சக்கரியா | *அல்போன்சம்மையுடே மரணமும் ஷவசம்ஸ்காரவும்* |  |
| 2010 | அசோகன் சருவில் | *அமேசான்* |  |
| 2011 | பி. சுரேந்திரன் | *கௌதம விஷாதயோகம்* |  |
| 2012 | இ. கே. ஷீபா | *ப்ளே ஸ்டேஷன்* |  |
| 2013 | ஆனந்த் | *கத்திரிப்பு* |  |
| 2014 | சாக்ரடீஸ் கே. வாலத் | *நியாயவிதி* |  |
| 2015 |  |  |  |
| 2016 |  |  |  |
| 2017 | என். பிரபாகரன் | *காளி பாதாளம்* |  |
| 2018 | இ. சந்தோஷ் குமார் | *நரகாங்களுடே உபமா* |  |
| 2019 | சாரா ஜோசஃப் | *நீ* |  |
| 2020 | கே. ரேகா | *அங்கமாலியிலே மங்காரியும் நிண்டே அப்பாவும் வீஞ்சும்* |  |
| 2022 | வி. ஜே. ஜேம்ஸ் | *வெள்ளிக் காசு* |  |
| 2023 | உன்னி ஆர். | *அபிஞ்ஞானம்* | } |
# பத்மராஜன் விருது

## புதினத்துக்கான விருது (2019–தற்போது வரை)

| 2019 | சுபாஷ் சந்திரன் | *சமுத்திரசீலம்* |  |
| --- | --- | --- | --- |
| 2020 | மனோஜ் குரூர் | *முறிநாவு* |  |
| 2022 | எம். முகுந்தன் | *நிங்கள்* |  |
| 2023 | ஜி. ஆர். இந்துகோபன் | *ஆனானோ* | } |
# பத்மராஜன் விருது

## திரைப்பட விருது (1992–2019)

| 1992 | * தெய்வத்தின்டே விக்ரிதிகள் * | லெனின் ராஜேந்திரன் | எம். முகுந்தன், லெனின் ராஜேந்திரன் |  |
| --- | --- | --- | --- | --- |
| 1993 | *விதேயன்* | அடூர் கோபாலகிருஷ்ணன் | அடூர் கோபாலகிருஷ்ணன் |  |
| 1994 | * பரிணயம் * | ஹரிஹரன் | எம். டி. வாசுதேவன் நாயர் |  |
| 1995 | *காத்தபுருசன்* | அடூர் கோபாலகிருஷ்ணன் | அடூர் கோபாலகிருஷ்ணன் |  |
| 1996 | *தேசாடனம்* | ஜெயராஜ் | மாடம்பு குஞ்சுகுட்டன் |  |
| 1997 | *பூதக்கண்ணாடி* | லோகிததாசு | லோகிததாசு |  |
| 1998 | *கர்ஷோம்* | பி. டி. குஞ்சு முகமது | பி. டி. குஞ்சு முகமது, கே. ஏ. மோகன்தாஸ் |  |
| 1999 | *புனரதிவாசம்* | வி. கே. பிரகாசு | பி. பாலச்சந்திரன் |  |
| 2000 | *சுசன்னா* | டி. வி. சந்திரன் | டி. வி. சந்திரன் |  |
| 2001 | *சேஷம்* | டி. கே. ராஜீவ் குமார் | டி. கே. ராஜீவ் குமார் |  |
| 2002 | *நிழல்கூத்து* | அடூர் கோபாலகிருஷ்ணன் | அடூர் கோபாலகிருஷ்ணன் |  |
| 2003 | *படம் ஒண்ணு ஒரு விலாபம்* | டி. வி. சந்திரன் | டி. வி. சந்திரன் |  |
| 2004 | *காழ்ச்சா* | பிளெஸ்சி | பிளெஸ்சி |  |
| 2005 | *சந்திரநிலேக்குள்ள வழி* | பிஜு வர்க்கி | பிஜு வர்க்கி, கே. ஜி. பிரதீப், சுரேஷ் கொச்சம்மினி |  |
| 2006 | *திருஷ்டந்தம்* | பி. சுகுமாரன் நாயர் | பி. சுகுமாரன் நாயர் |  |
| 2007 | *தனியே* | பாபு திருவல்லா | பாபு திருவல்லா, நெடுமுடி வேணு |  |
| 2008 | *திரக்கதா* | இரஞ்சித் | இரஞ்சித் |  |
| 2009 | *மத்தியவேனல்* | மது கைதபிரம் | அனில் முகத்தலா |  |
| 2010 | *சித்ரசூத்திரம்* | விபின் விஜய் | விபின் விஜய் |  |
| 2011 | *இந்தியன் ரூபீ* | இரஞ்சித் | இரஞ்சித் |  |
| 2012 | *சாய்ல்யம்* | மனோஜ் கனா | மனோஜ் கனா |  |
| 2013 | *சி.ஆர் நெம்பர்: 89* | சுதேவன் | சுதேவன் |  |
| 2014 | *ஐன்* | சித்தார்த்த சிவா | சித்தார்த்த சிவா |  |
| 2015 | *பதேமாரி* | சலீம் அகமது | சலீம் அகமது |  |
| 2016 | *மகேசிண்ட பிரதிகாரம்* | திலீஷ் போத்தன் | சியாம் புஷ்கரன் |  |
| 2017 | *மாயாநதி* | ஆஷிக் அபு | சியாம் புஷ்கரன், திலீஷ் நாயர் |  |
| 2018 | *சூடானி பிரம் நைஜீரியா* | ஜகாரியா முகமது | ஜகாரியா முகமது, முஹ்சின் பராரி |  |
| 2019 | *கும்பளங்கி நைட்ஸ்* | மது சி நாராயணன் | சியாம் புஷ்கரன் | } |
# பத்மராஜன் விருது

## சிறந்த இயக்குநருக்கான விருது (2020–தற்போது வரை)

| 2020 | ஜியோ பேபி | *தி கிரேட் இந்தியன் கிச்சன்* |  |
| --- | --- | --- | --- |
| 2022 | லிஜோ ஜோஸ் பெல்லிசேரி | *நண்பகல் நேரத்து மயக்கம்* |  |
| 2023 | ஆனந்த் ஏகர்ஷி | *ஆட்டம்* | } |
# பத்மராஜன் விருது

## சிறந்த திரைக்கதை எழுத்தாளருக்கான விருது (2020–தற்போது வரை)

| 2020 | ஜெயராஜ் | *ஹாசியம்* |  |
| --- | --- | --- | --- |
| 2022 | ஷ்ருதி சரண்யம் | *பி 32 முதல் 44 வரை* |  |
| 2023 | ஆனந்த் ஏகர்ஷி | *ஆட்டம்* | } |
# பொ. காளியப்பன்

**பொ. காளியப்பன்** (*P. Kaliyappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் அம்பக்குடி கிராமத்தினைச் சேர்ந்தவர். கண்டனுர் சீதாலட்சுமி உயர்நிலைப் பள்ளியிலும் சிதம்பரம் அண்ணாமலைப் பல்கலைக்கழகத்திலும் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காரைக்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# புரோமோபுரோப்பைலேட்டு

**புரோமோபுரோப்பைலேட்டு** (*Bromopropylate*) என்பது C<sub>17</sub>H<sub>16</sub>Br<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். புரோப்பேன்-2-யில் பிசு(4-புரோமோபீனைல்)ஐதராக்சி அசிட்டேட்டு என்ற பெயராலும் இந்த சேர்மம் அழைக்கப்படுகிறது. தேனீ வளர்ப்பு பண்ணைகள், சிட்ரசு மற்றும் திராட்சை போன்ற பழ பயிர்களில் சிலந்திப் பூச்சிகளுக்கு எதிராக இச்சேர்மம் பயன்படுத்தப்படுகிறது. 2011ஆம் ஆண்டில் புரோமோபுரோப்பைலேட்டு ஐரோப்பிய ஒன்றியத்தால் தடை செய்யப்பட்டது.
# புரோமோபுரோப்பைலேட்டு

## தயாரிப்பு

பென்சிலிக் அமிலத்தின் 4,4'-இருபுரோமோ வழிப்பெறுதியை ஐசோபுரோப்பனாலுடன் சேர்த்து எசுத்தராக்கல் வினை மூலம் புரோமோபுரோப்பைலேட்டு தயாரிக்கப்படுகிறது.  
:
# வெ. கருணாமூர்த்தி

**வெ. கருணாமூர்த்தி** (*V. Karunamurthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் குணமங்கலம் கிராமத்தினைச் சேர்ந்தவர். த. பழூர் அரசு உயர்நிலைப் பள்ளி, திருக்காட்டுப்பள்ளி சர். சிவசாமி ஐயர் உயர்நிலைப் பள்ளிகளில் பள்ளிக் கல்வியினைப் பயின்ற கருணாமூர்த்தி, அரியலூர் அரசு கலைக் கல்லூரியிலும் சிதம்பரம் அண்ணாமலைப் பல்கலைக்கழகத்திலும் முறையே இளங்கலை, முதுநிலைப் பட்டங்களைப் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஜெயங்கொண்டம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இரீசெர்ட்டு இண்டோல் தொகுப்புவினை

**இரீசெர்ட்டு இண்டோல் தொகுப்புவினை** (*Reissert indole synthesis*) என்பது ஆர்த்தோ-நைட்ரோதொலுயீனையும்**1** ஈரெத்தில் ஆக்சலேட்டையும் **2** சோடியம் ஈத்தாக்சைடு முன்னிலையில் வினைபுரியச் செய்து இண்டோல் அல்லது பதிலீடு செய்யப்பட்ட இண்டோல் (**4** and **5**) தயாரிக்கப் பயன்படும் தொடர் வினைகளைக் குறிக்கும்.  
:  
சோடியம் ஈத்தாக்சைடுக்குப் பதிலாக வினையில் பொட்டாசியம் ஈத்தாக்சைடு பயன்படுத்தினால் மேம்பட்ட விளைபொருள் கிடைக்கும்.
# இரீசெர்ட்டு இண்டோல் தொகுப்புவினை

## வினை வழிமுறை

இரீசெர்ட்டு இண்டோல் தொகுப்புவினை முதல் படி, ஈரெத்தில் ஆக்சலேட்டு **2** உடன் ஆர்த்தோ-நைட்ரோதொலுயீன் **1** வினையில் ஈடுபட்டு ஒடுக்க வினை நிகழ்கிறது. எத்தில் ஆர்த்தோ-நைட்ரோபீனைல்பைருவேட்டு **3** சேர்மம் உருவாகிறது. அசிட்டிக் அமிலத்தில் உள்ள துத்தநாகத்தைப் பயன்படுத்தி 3 ஐக் ஒடுக்க வளையமாக்கல் **3** வினை மூலம் இண்டோல்-2-கார்பாக்சிலிக் அமிலம் **4** கிடைக்கிறது. தேவைப்பட்டால் **4** சேர்மத்தை வெப்பத்தால் கார்பாக்சிலேட்டை நீக்கம் செய்து இண்டோல் **5** சேர்மத்தைப் பெறலாம்.
# இரீசெர்ட்டு இண்டோல் தொகுப்புவினை

## மாறுபாடுகள்

### பியூட்டின் மாற்றம்

இரீசெர்ட்டு இண்டோல் தொகுப்பு வினையின் ஒரு மூலக்கூற்றிடை பதிப்பில், ஒரு பியூரான் வளையத் திறப்பு, ஓர் இண்டோலை உருவாக்கும் வளையமாதலுக்குத் தேவையான கார்போனைலை வழங்குகிறது. இறுதிப் பொருளில் ஒரு கீட்டோன் பக்கச் சங்கிலி உள்ளது. இது மேலும் மாற்றங்களை அனுமதிக்கிறது.  
:
# சோழவித்யாபுரம்

**சோழவித்யாபுரம்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.
# சோழவித்யாபுரம்

## அமைவிடம்

சோழவித்யாபுரம், கடல் மட்டத்திலிருந்து சுமார் 33.06 மீ. உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.
# சோழவித்யாபுரம்

## சமயம்

### கிறித்தவத் தேவாலயம்

சோழவித்யாபுரம் பகுதியில் புனித சந்தன மாதா ஆலயம் என்ற கிறித்தவத் தேவாலயம் ஒன்று உள்ளது.
# சோழவித்யாபுரம்

## அரசியல்

சோழவித்யாபுரம் பகுதியானது, கீழ்வேளூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
# மும்பை கடல்சார் மீட்பு ஒருங்கிணைப்பு மையம்

**மும்பை கடல்சார் மீட்பு ஒருங்கிணைப்பு மையம்** (*Maritime Rescue Coordination Centre Mumbai*) மும்பையின் கடல் எல்லைகளைத் தவிர, மும்பையிலும், அரபிக் கடலின் பரந்த பகுதியிலும் வான்-கடல் மீட்புப் பணிகளை ஒருங்கிணைக்கும் பொறுப்பைக் கொண்டுள்ளது. இந்திய கடலோர காவல்படையின் கீழ் இந்த மையம் செயல்படுகிறது.
# மும்பை கடல்சார் மீட்பு ஒருங்கிணைப்பு மையம்

## செயல்பாடுகள்

2012ஆம் ஆண்டு சனவரி மாதம் 12ஆம் தேதியன்று மாலை, இலட்சத்தீவு தீவுக்கூட்டத்தில் உள்ள சுகேலி பர் பவளத் தீவுக்கு மேற்கே பயிற்சிப் பணியில் ஐ.என்.சி.ஜி அம்ரித் கவுர் ஈடுபட்டிருந்தார். மும்பையில் உள்ள கடல்சார் மீட்பு ஒருங்கிணைப்பு மையம் மேற்கே சோமாலிய கடற்கொள்ளையர்களின் நடமாட்டம் குறித்து எச்சரித்தது. ஐ.என்.எசு. டிர், கடற்கொள்ளையர்களின் படகுகளை, கடத்தப்பட்ட தாய்லாந்து நாட்டின் மீன்பிடி படகான பிரந்தலே 11 படகை , கடற்கொள்ளையர் தாய் கப்பலாகப் பயன்படுத்துவதைக் கண்காணித்தது.  
கிரேக்கக் கொடியுடன் கூடிய கச்சா எண்ணெய் கப்பல் எம்டி சியோசு எண்ணெய்க் கப்பலிடமிருந்து ஒரு பேரிடர் அழைப்பைப் பெற்றபோது, இலட்சத்தீவு தீவுக்கூட்டத்தில் உள்ள சுகேலி பருக்கு மேற்கே சுமார் 82 கடல் மைல்கள் தொலைவில் கனரக ஆயுதமேந்திய கடற்கொள்ளையர்களால் அக்கப்பல் துரத்தப்பட்டது. சிங்கப்பூரிலிருந்து ஏமனுக்குச் செல்லும் வழியில், எண்ணெய்க் கப்பல் சிறந்த மேலாண்மை நடைமுறைகளையும், தப்பிக்கும் சூழ்ச்சிகளையும் கையாண்டு, தடுமாறிச் செல்லும் படகுகளைத் தடுத்தது. இதற்கிடையில், தெற்கு கடற்படை கட்டளையில் உள்ள கடற்படை விமான நிலையமான ஐஎன்எசு கருடாவிலிருந்து ஏவப்பட்ட ஆயுதமேந்திய டோர்னியர் கடல்சார் உளவு விமானம் சனிக்கிழமை இரவு 8 மணியளவில் சிறு சிறு கப்பல்களைக் கண்டறிந்து, அருகிலேயே இயங்கி வந்த ஐஎன்எசு டிர் (ஏ86) கப்பலுக்கு இருப்பிட ஒருங்கிணைப்புகளை அனுப்பியது.  
அரேபிய கடலில் பல கடற்கொள்ளை சம்பவங்கள் நடந்துள்ளன.
# நரசராவ்பேட்டை சட்டமன்றத் தொகுதி

**நரசராவ்பேட்டை சட்டமன்றத் தொகுதி** *(Narasaraopet Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. நரசராவ்பேட்டை, நரசராவுபேட்டை மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# நரசராவ்பேட்டை சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சன்னையா யாதம் | இந்திய தேசிய காங்கிரசு</br> |  |
| 1978 | கோரட்டல சத்யநாராயணா | இந்தியப் பொதுவுடைமைக் கட்சி</br> |  |
| 1983 | யாட்லா வெங்கட ராவ் | சுயேச்சை |  |
| 1985 | தெலுங்கு தேசம் கட்சி |  |  |
| 1989 | அம்பதி ராம்பாபு | இந்திய தேசிய காங்கிரசு</br> |  |
| 1994 | மும்மனேனி வெங்கட சுப்பையா | rowspan=2 | தெலுங்கு தேசம் கட்சி |
| 1999 |  |  |  |
| 2004 | தேவினேனி மல்லிகார்சுன ராவ் | rowspan=2 | இந்திய தேசிய காங்கிரசு</br> |
| 2009 | மோபிதேவி வெங்கட ரமணா ராவ் |  |  |
| 2014 | அனகனி சத்ய பிரசாத் | rowspan=2 | தெலுங்கு தேசம் கட்சி |
| 2019 | } |  |  |
# எசாலம் செப்பேடுகள்

**எசாலம் செப்பேடுகள்**, முதலாம் இராசேந்திர சோழனது 15 செப்பு ஏடுகள் ஆகும். இச்செப்பேடுகள் விழுப்புரம் மாவட்டம், விக்கிரவாண்டி ஊராட்சி ஒன்றியம், எசாலம் ஊராட்சியில் அமைந்த எசாலம் ராமநாதீஸ்வரர் கோயில் திருப்பணியின் போது 11-1-1987 அன்று கிடைத்தன. இந்த 15 செப்பேடுகளில் தமிழ், சமசுகிருதம், கிரந்தம் ஆகிய மொழிகளில் தகவல் பொறிக்கப்பட்டுள்ளது. இச்செப்பெடுகள் சோழர் வரலாற்றுக்கு மட்டுமல்லாமல் தமிழக வரலாறுக்கும் முக்கியச் சான்றாக விளங்குகின்றன.
# எசாலம் செப்பேடுகள்

## விளக்கம்

எசாலம் செப்பேடு பதினைந்து செப்பு ஏடுகளைக் கொண்டது. பதினைந்து ஏடுகளும் ஒரு செப்பு வளையத்தில் கோர்க்கப்பட்டுள்ளன. வளையத்தில் சோழர் இலச்சினை பொறிக்கப்பட்டுள்ளது. இலச்சினையில் புலி, இரட்டை மீன், வில், அம்பு முதலிய சோழர், பாண்டியர், சேரர்களின் சின்னங்கள் பொறிக்கப்பட்டிருப்பதோடு சாளுக்கியர்களின் சின்னமான பன்றியும் பொறிக்கப்பட்டுள்ளது. மேலும், இரு வரியில் எழுதப்பட்ட வடமொழி சுலோகமும் அமைந்துள்ளது. “அரசர்களின் திருமுடி வரிசைகளின் இரத்தினங்களில் திகழ்வதான இது பரகேசரி வர்மனான இராசேந்திர சோழனின் சாசனம்“ என்பதாக அந்தச் செப்பேட்டில் எழுதப்பட்டுள்ளது.  
இராஜேந்திர சோழன் எசாலம் செப்பேடுகளை காஞ்சிபுரம் அரண்மனையில் இருந்து வெளியிட்டுள்ளார். இச்செப்பேட்டில், “ஜெயங்கொண்ட சோழமண்டலத்து எயில் கோட்டத்து நகரம் காஞ்சிபுரத்து நம்வீட்டின் உள்ளால் நாம் குளிக்குமிடத்துத் தானம் செய்யாவிருந்து“ என்று அரசனின் ஆணையாக செப்பேடு அமைந்துள்ளது. இச்செப்பேடு இராஜேந்திர சோழனின் 25-வது ஆட்சியாண்டில் திருவீராமேசுவரம் சிவன் கோயில் எடுப்பிக்க அவர் அளித்த நிலக்கொடையைத் தெரிவிக்கிறது.  
ஜெயங்கொண்ட சோழமண்டலத்தில் உள்ள இராசராச சதுர்வேதி மங்கலத்தில் எய்தார் இருந்தது. எய்தார் என்பது எசாலத்தின் பண்டைய பெயராகும். இந்த எய்தாரில் மதுராந்தகனாகிய இராசேந்திரனுடைய குரு சர்வசிவ பண்டிதர் இராமீஸ்வரமுடையார் கோயில் எடுப்பிக்க மன்னன் நிலக்கொடை அளித்துள்ளான். நன்னாடு, ஏர்ப்பாக்கம் எனும் இரு ஊர்களும் ஒன்றாக்கப்பட்டு விக்கிரம சோழநல்லூர் எனப் பெயரிடப்பட்டு இறையிலியாக வழங்கப்பட்டதை இந்தச் செப்பேடு தெரிவிக்கின்றது.
# எசாலம் செப்பேடுகள்

## இவற்றையும் காண்க

- எசாலம் ராமநாதீஸ்வரர் கோயில்
- சோழர் செப்பேடுகள் (நூல்)
# கல்லடியார்யன்

குறுகிய கால சாகுபடி செய்யும் அளவில் அறுவடைக்கு தயாராகும் இந்த நெல் வகை, **120 - 125** நாட்களில் முதிர்வடைவதாக கூறப்படுகிறது. மேலும் **3** அடி உயரம் வரை வளரும் இந்த நெற்பயிரின் மகசூல், ஒரு ஏக்கருக்கு சுமார் **800** கிலோ வரை உற்பத்தித் திறன் கொண்டதாகவும் கூறப்படுகிறது. திருவிதாங்கூர் இராச்சியத்தின் உள்நாட்டு நெல் வகையாக அறியப்படும் கல்லடியார்யன், மேட்டு நிலப்பகுதிகளில் பயிரிட ஏற்ற இரகமாக கூறப்படுகிறது.
# விரிஞ்சிபுரம்

**விரிஞ்சிபுரம்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் வேலூர் மாவட்டத்திலுள்ளது.
# விரிஞ்சிபுரம்

## அமைவிடம்

விரிஞ்சிபுரம், கடல் மட்டத்திலிருந்து சுமார் 268.12 மீ. உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.
# விரிஞ்சிபுரம்

## சமயம்

### சிவன் கோயில்

விரிஞ்சிபுரத்தில், மார்க்கபந்தீசுவரர் கோயில் என்ற பழமையான சிவன் கோயில் ஒன்று உள்ளது.
# விரிஞ்சிபுரம்

## அரசியல்

விரிஞ்சிபுரம் பகுதியானது, அணைக்கட்டு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, வேலூர் மக்களவைத் தொகுதி சார்ந்தது.
# திருவல்லிக்கேணி நகர கூட்டுறவுச் சங்கம்

**திருவல்லிக்கேணி நகர கூட்டுறவுச் சங்கம்** (''Triplicane Urban Cooperative Society) (சுருக்கமாக:**TUCS**), பிரித்தானிய இந்தியாவின் ஆட்சியில் சென்னை மாகாணத்தின் தலைநகரான சென்னை மாநகரின் திருவல்லிக்கேணி பகுதியில் 1904-ஆம் ஆண்டில் தொடங்கப்பட்ட இந்தியாவின் முதல் கூட்டுறவுச் சங்கம் ஆகும்
2004-ஆம் ஆண்டு முடிய இக்கூட்டுறவுச் சங்கம் 40 வணிகக் கட்டிடங்களையும், சென்னை அண்ணா சாலையில் 8000 சதுர அடியில் **காமதேனு சிறப்பங்காடி**யும், தலைமையகமும் கொண்டுள்ளது.
# திருவல்லிக்கேணி நகர கூட்டுறவுச் சங்கம்

## செயல்பாடுகள்

இரண்டாம் உலகப் போர் நடைபெற்ற போது, சென்னை நகர மக்களுக்கு தேவையான உணவுப் பொருட்களை விநியோகம் செய்தது. தமிழ்நாடு அரசால், 1959-60-இல் சென்னைக்கு நகரத்திற்கு அரிசி விநியோகம் செய்ததற்காக தமிழ்நாடு அரசால் கேடயம் வழங்கப்பட்டது  
திருவல்லிக்கேணி நகர கூட்டுறவுச் சங்கத்தின்கீழ், சென்னை முழுவதும் 258 நியாய விலைக் கடைகளும், இந்தியன் ஆயில் கார்ப்பரேசனின் 17 எரிவாயு உருளைகள் விற்பனை நிலையங்களும், 2 பெட்ரோல் பங்க்குகளும், 6 மண்ணெண்ணெய் விற்பனை நிலையங்களும், 8 சுயசேவைப் பல்பொருள் அங்காடிகளும், 5 சிறு சிறப்பங்காடிகளும் , 6 கூட்டுறவு மருந்தகங்களும், 13 பண்னைக் காய்கறி அங்காடிகளும் செயல்படுகிறது.  
தற்போது இந்த நுகர்வோர் கூட்டுறவுச் சங்கம் ரூபாய் 30 கோடி அளவில் பெரும் நட்டத்தில் இயங்கி வருகிறது. இவற்றில் எரிவாயு உருளை விற்பனைக் கிளைகளில் நடந்திருக்கும் மோசடி தான் பெரும் புயலைக் கிளப்பியிருக்கிறது
# பேச்சுத் தடையாணை

**பேச்சுத் தடையாணை** (*A gag order (also known as a gagging order or suppression order*) நீதிமன்றத்தில் உள்ள வழக்கு தொடர்பாக ஊடகங்களிடமும், பொது மக்களிடமும் வழக்கறிஞரோ, வாதியோ அல்லது பிரதிவாதியோ பேசுவதைத் தடைச் செய்யும் நீதிமன்ற ஆணை ஆகும்.
இது ஒரு வழக்கு தொடர்பான தகவல்களை பொதுமக்களிடம் அல்லது ஊடகங்களிடம் பகிர்வதை தடை செய்கிறது. சுருக்கமாக, ஒரு வழக்கு பற்றிய தகவல்களை வெளியிடாமல் தடுக்கும் நீதிமன்ற உத்தரவு ஆகும்.  
ஒரு நீதிமன்றம் சில நபர்கள் அல்லது தரப்பினரை ஒரு வழக்கு அல்லது விசாரணை பற்றிய தகவல்களைப் வெளிப்படையாக பேசுவதிலிருந்தோ அல்லது விவாதிப்பதிலிருந்தோ பேச்சுத் தடையாணை மூலம் தடுக்கலாம். இந்த பேச்சுத் தடையாணை நீதிமன்றத்தின் நடவடிக்கைகளை பாதிக்கும் அல்லது ஒரு வழக்கில் சாட்சிகளைப் பாதிக்கும் தகவல்களைப் பரப்புவதைத் தடுக்கிறது.
# கைது ஆணை

**கைது ஆணை** (*arrest warrant*), அரசின் சார்பாக ஒரு குற்றவியல் நடுவர் நீதிமன்ற நீதிபதி, ஒரு குற்ற வழக்கில் ஒருவரை கைது செய்யவோ, தடுப்புக் காவலில் வைக்கவோ அல்லது தனிநபரின் சொத்துக்களை கைப்பற்றவோ வெளியிடும் ஆணை ஆகும். இந்த கைது ஆணையை காவல்துறை அதிகாரிகள் நிறைவேற்றுவர்.
# கைது ஆணை

## இந்தியா

2023 பாரதிய குடிமக்கள் பாதுகாப்பு விதித்தொகுப்பு சட்டத்தின் பிரிவு 72இன் கீழ் குற்றவியல் நடுவர் நீதிமன்றங்கள், ஒரு நபருக்கு எதிராக கைது ஆணையை பிறப்பிக்கலாம். பொதுவாக ஜாமீனில் வெளிவர முடியாத கடுமையான குற்ற வழக்குகளில் மட்டுமே தனி நபர்கள் அல்லது நபர்கள் மீது நீதிமன்றம் கைது ஆணை வெளியிடுகிறது.  
மேலும் குற்றம் சாட்டப்பட்டவர் தலைமறைவாக இருப்பார் என்ற சந்தேகம் இருந்தால்,.பாரதிய குடிமக்கள் பாதுகாப்பு விதித்தொகுப்புச் சட்டத்தின் பிரிவு 74 மற்றும் 75, தலைமை குற்றவியல் நீதித்துறை நீதிபதி அல்லது முதல் வகுப்பு குற்றவியல் நீதித்துறை நீதிபதி தனது உள்ளூர் அதிகார வரம்பிற்குள் உள்ள எந்தவொரு நபருக்கு எதிராக *அறிவிக்கப்பட்ட குற்றவாளி* அல்லது ஜாமீனில் வெளிவர முடியாத குற்றத்தில் குற்றம் சாட்டப்பட்டு கைது செய்யப்படுவதைத் தவிர்க்கும் எந்தவொரு நபரையும் கைது செய்ய ஆணையை வெளியிடலாம். அத்தகைய நபர் கைது ஆணையைப் பெற்றதை எழுத்துப்பூர்வமாக ஒப்புக்கொள்வார். கைது செய்யப்பட்ட நபரை கைது செய்யப்பட்ட 24 மணி நேரத்திற்குள் ஒரு நீதிபதி முன் ஆஜர்படுத்துவதை காவல்துறையை கட்டாயமாக்குவதன் மூலம், பாரதிய குடிமக்கள் பாதுகாப்பு விதித்தொகுப்பின் பிரிவு 78 கைது செய்யப்பட்டவரின் உரிமைகளைப் பாதுகாக்கிறது.
# சத்தெனப்பள்ளி சட்டமன்ற தொகுதி

**சத்தெனப்பள்ளி சட்டமன்ற தொகுதி** *(Sattenapalle Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. இது நரசராவுபேட்டை மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சத்தெனப்பள்ளி சட்டமன்ற தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2024 | கண்ணா இலட்சுமிநாராயணா | தெலுங்கு தேசம் கட்சி |  |
| 2019 | அம்பதி ராம்பாபு | ஒய். எஸ். ஆர். காங்கிரஸ் கட்சி |  |
| 2014 | கோடெலா சிவ பிரசாத ராவ் | தெலுங்கு தேசம் கட்சி |  |
| 2004 | வர்ரம் வெங்கடேசுவர ரெட்டி | இந்திய தேசிய காங்கிரசு</br> |  |
| 1999 | யலமஞ்சிலி வீராஞ்சநேயுலு | தெலுங்கு தேசம் கட்சி |  |
| 1994 | புதும்பக பாரதி | rowspan=2 | இந்தியப் பொதுவுடைமைக் கட்சி</br> |
| 1989 | தோட்டா பாலகோட்டி ரெட்டி |  |  |
| 1985 | புதும்பக வெங்கடபதி | இந்தியப் பொதுவுடைமைக் கட்சி</br> |  |
| 1983 | நன்னபனேனி இராச குமாரி | சுயேச்சை |  |
| 1978 | இரவேலா வெங்கட்ராவ் | இந்திய தேசிய காங்கிரசு (இ) |  |
| 1972 | வீராஞ்சநேய சர்ம கதா | இந்திய தேசிய காங்கிரசு</br> | } |
# Module:Unicode data/datasets

local export = {}  
--[==[
Fetches a data set from Wikimedia Commons by the name `dataset_name`, parses it as a Unicode character key-value table, and returns that table.  
The table is assumed to have at least two fields with the `name` fields set to `key` and `value`. Both values are expected to be strings. The key string is parsed as a hexadecimal numeric literal (e.g. `0x1234`) and converted into a number.  
The table returned will then have numbers as the keys and strings as the values.]==]
function export.dataset(dataset_name)
local dataset = mw.ext.data.get(dataset_name)  
if not dataset then error("Dataset " .. dataset_name .. " not found") end  
-- Check schema.
local charcode_index = nil
local value_index = nil
for index, field in ipairs(dataset.schema.fields) do
local field_name_lower = field.name:lower
if field_name_lower:find("key") and field.type == "string" then
charcode_index = index
elseif field_name_lower:find("value") and field.type == "string" then
value_index = index
end
end  
if not charcode_index then error("Character code field (name='key', type='string') not found in data schema.") end
if not value_index then error("Value field (name='value', type='string') not found in data schema.") end  
-- Extract values from dataset data.
local result = {}
for _, item in ipairs(dataset.data) do
result[tonumber(item[charcode_index])] = item[value_index]
end  
return result
end  
return export
# கியான் சிங் ரப்

கியான் சிங் **சுதந்தர்** என்றும் அழைக்கப்படும் **கியான் சிங்** **ரப்** (*Gian Singh Rab*) என்பவர் ஒரு சீக்கிய அறிஞரும், தற்காப்புக் கலைஞரும் ஆவார். இவர் நிகாங் ஒழுங்கைச் சேர்ந்தவர். சாஸ்டர் வித்யா குறித்த தனது படைப்புகளுக்குப் பிரபலமானவர்.
# கியான் சிங் ரப்

## வாழ்க்கை வரலாறு

### அறிவார்ந்த பணிகள்

குரு கிரந்த் சாகிப்பின் மிகவும் அரிதான கையெழுத்துப் பிரதிகள் மற்றும் நூற்றுக்கும் மேற்பட்ட சீக்கிய புனித நூல் பிரதிகளை உரை ரீதியாக பகுப்பாய்வு செய்ததில் இவர் நாற்பது ஆண்டுகள் செலவிட்டார். இறுதியில் தான் அடிப்படையாக கண்டறிந்தவைகளை வெளியிட்டார். குந்தன் சிங் மற்றும் ரந்தீர் சிங் போன்ற பிற ஆய்வறிஞர்களுடன் இவர் மேற்கொண்ட பணி, 1977 ஆம் ஆண்டில் *ஸ்ரீ குரு கிரந்த் சாஹிப் ஜி டியான் சாந்தா-சைன்சியன் ஆர் புரதன் ஹத்லிகித் பவன் பிரன் டி பிரஸ்பர் பத்-பேடன் தி சுச்சி* ("குரு கிரந்த் சாகிப்பின் ஆரம்பகால புனித கையெழுத்துப் பிரதிகள் மற்றும் அச்சுப் பதிப்புகளில் உள்ள உரை மாறுபாடுகளின் பட்டியல்" ) என்ற தலைப்பில் நூலாக வெளியிடப்பட்டது.
# கியான் சிங் ரப்

## வாழ்க்கை வரலாறு

### தற்காப்பு கலை

இவர் பாரம்பரிய சீக்கிய தற்காப்புக் கலையான *ஷாஸ்டர் வித்யாவின்* *உஸ்தாத்* (ஆசிரியர்) ஆவார். அதை இவர் பல மாணவர்களுக்குக் கற்றுக்கொடுத்து, தற்காப்புக் கலையை அழியாமல் காக்கும் பணியில் ஈடுபட்டார். கியான் சிங் 'ரப்' இறந்த பிறகு, அவர் எழுதிய ஒரு சிறிய துண்டுப்பிரசுரம் மரணத்திற்குப் பின் வெளியிடப்பட்டது.
# கியான் சிங் ரப்

## மாணவர்கள்

கியான் சிங் 'ரப்' இன் சாஸ்டர் வித்யா மாணவர்களில் சிலர், அவர்களில் பலர் திறமையான சாஸ்டர் வித்யா பயிற்றுனர்களாக மாறினர். அவர்களின் பெயர் பின்வருமாறு:  
- பிந்த்ரானைச் சேர்ந்த கியான் சிங் (அவரது ஆசிரியருக்கும் இதே பெயர்), இவர் பதினேழு சீக்கியர்கள் சாஸ்டர் வித்யா உஸ்தாத்களாக மாற்ற பயிற்சி அளித்தார்
- பாட்டியாலாவைச் சேர்ந்த பிரிதம் சிங்
- பிரிதம் சிங்
- தயா சிங் 'பகதேவாலே'
- ஹரியன்வேலனின் நிஹால் சிங்
- நிதர் சிங்கின் ஆசிரியராக இருந்த மொஹிந்தர் சிங்
# கி. பெ. காத்தமுத்து

**கி. பெ. காத்தமுத்து** (*K. P. Kathamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சி மாவட்டம் முசிறி வட்டம் சீனிவாசநல்லூர் கிராமத்தினைச் சேர்ந்தவர். தொட்டியம் துவக்கப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தொட்டியம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பிளாட்டினம் இருசெலீனைடு

**பிளாட்டினம் இருசெலீனைடு** (*Platinum diselenide*) என்பது PtSe<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிளாட்டினம் டைசெலீனைடு என்ற பெயராலும் இச்சேர்மம் அழைக்கப்படுகிறது. ஓர் இடைநிலை உலோக டைசால்கோசனைடு சேர்மமான இது மூன்று அணுக்கள் தடிமன் கொண்ட அடுக்குகளாகப் பிரிக்கக்கூடிய ஓர் அடுக்குப் பொருளாகும். தடிமனைப் பொறுத்து பிளாட்டினம் இருசெலீனைடு உலோகமாகவோ அல்லது குறைக்கடத்தியாகவோ செயல்பட முடியும்.
# பிளாட்டினம் இருசெலீனைடு

## தயாரிப்பு

1909ஆம் ஆண்டில் பிளாட்டினம், செலீனியம் தனிமங்களிலிருந்து பிளாட்டினம் இருசெலீனைடை தயாரிக்கலாம் என முதன்முதலில் அறிக்கை அளித்தவர் மினோசி என்பவராவார்.
270 °செல்சியசு வெப்பநிலையில் செலீனியம் ஆவிக்கு வெளிப்படும் ஒரு பிளாட்டினம் 111 மேற்பரப்பு PtSe<sub>2</sub> சேர்மத்தின் ஒற்றை அடுக்கை உருவாக்குகிறது.
# பிளாட்டினம் இருசெலீனைடு

## இயற்கைத் தோற்றம்

பிளாட்டினம் டைசெலீனைடு இயற்கையாகவே சுடோவிகோவைட்டு என்ற கனிமமாகக் காணப்படுகிறது. 1903 முதல் 1966 வரையில் வாழ்ந்த உருசிய பாறையியல் வல்லுநர் என்.ஜி. சுடோவிகோவின் நினைவாக இக்கனிமத்திற்கு சுடோவிகோவைட்டு எனப் பெயரிடப்பட்டது. இந்த கனிமத்தின் கடினத்தன்மை 2 முதல் 2.5 வரை உள்ளது. உருசியாவின் கரேலியா குடியரசின் இயாவோனேசி தீபகற்பத்தில் உள்ள வெலிகாயா குபா யுரேனியம்-வனடியம் படிவுகளில் உள்ள சிரெட்னியாயா பத்மா சுரங்கத்தில் சுடோவிகோவைட்டு காணப்பட்டது.
# பிளாட்டினம் இருசெலீனைடு

## பண்புகள்

பிளாட்டினம் டைசெலீனைடு காட்மியம் அயோடைடின் கட்டமைப்பில் படிகங்களை உருவாக்குகிறது. இதன் பொருள் இவ்வேதிப்பொருள் அடுக்குகளை உருவாக்குகிறது என்பதாகும். ஒவ்வொரு ஒற்றை அடுக்குகளும் பிளாட்டினம் அணுக்களின் மையப் படுக்கையைக் கொண்டுள்ளன. மேலேயும் கீழேயும் செலீனியம் அணுக்களின் ஒரு தாள் உள்ளது. இந்த அமைப்பு "1T" என்றும் அழைக்கப்படுகிறது மற்றும் ஒரு முக்கோண அமைப்பைக் கொண்டுள்ளது. அடுக்குகள் பலவீனமாக மட்டுமே பிணைக்கப்பட்டுள்ளன. மேலும் அடுக்குகளை இரு அடுக்குகள் அல்லது ஒற்றை அடுக்குகளாக வெளியேற்ற முடியும்.  
மொத்தமாகப் பயன்படுத்தும்போது இந்தப் பொருள் அரை-உலோகமாக இருக்கும். ஆனால் சில அடுக்குகளாகக் குறைக்கப்படும்போது இது ஒரு குறைக்கடத்தியாக மாறுகிறது. மொத்தப் பொருளின் கடத்துத்திறன் 620,000 சிமென்சு/மீட்டர் ஆகும்.  
எக்சு கதிர் ஒளிமின்துகள் நிறநிரலியல் பிளாட்டினம் 4f மையத்திலிருந்து 72.3 எலக்ட்ரான் வோல்ட்டில் உச்சத்தைக் காட்டுகிறது. மேலும் Pt 5p3/2,  
போனான் எனப்படும் ஒலி ஆற்றல் கற்றையின் அதிர்வுகள் அகச்சிவப்பு செயலில் உள்ள A<sub>2u</sub> (பிளாட்டினத்திற்கு எதிரே உள்ள தளத்திலிருந்து Se அதிர்வுறும்) நியமிக்கிறது. Eu (அடுக்கு அதிர்வில், பிளாட்டினத்திற்கு எதிரே உள்ள Se), ராமன் செயலில் உள்ள A<sub>1g</sub> (தளத்தில் மேல் மற்றும் கீழ் அணுக்கள் எதிரெதிர் திசைகளில் தளத்திலிருந்து வெளியேறும் 205 செ.மீ<sup>−1</sup>), Eg (தளத்தில், மேல் மற்றும் கீழ் Se அணுக்கள் எதிரெதிர் 175 செ.மீ−1) ஆகியவற்றால் குறிக்கப்படுகின்றன. ராமன் நிறமாலையில், உள்வரும் கதிர்களுக்கு செங்குத்தாக துருவப்படுத்தப்பட்ட தூண்டப்பட்ட உமிழ்வுகள் அளவிடப்படும்போது A1g குறைகிறது. அதிக அடுக்குகள் அடுக்கி வைக்கப்படும்போது Eg பயன்முறை சிவப்பு-மாற்றப்படுகிறது. (இரு அடுக்குக்கு 166 செ.மீ<sup>−1</sup> மற்றும் மொத்தப் பொருளுக்கு 155 செ.மீ<sup>−1</sup>) தடிமன் மாறுபடும் போது மட்டுமே A1g உமிழ்வு சிறிது மாற்றத்தைக் கொண்டிருக்கும்.  
பிளாட்டினம் இருசெலீனைடின் சீபெக்கு குணகம் 40&nbsp;μவோல்ட்டு/கெல்வின்.  
பழமையான பிளாட்டினம் டைசெலீனைடு காந்தமற்றது என்றாலும், பிளாட்டினம் காலியிடங்கள் மற்றும் திரிபு இருப்பது காந்தத்தன்மையைத் தூண்டும் என்று கணிக்கப்பட்டது. பின்னர் வந்த காந்த-போக்குவரத்து ஆய்வுகள் குறைபாடுள்ள பிளாட்டினம் டைசெலீனைடு காந்த பண்புகளை வெளிப்படுத்துகிறது என்பதைக் காட்டுகின்றன. காந்த Pt-காலியிடங்களுக்கு இடையிலான RKKY தொடர்பு காரணமாக, இது அடுக்கு சார்ந்த பெரோ காந்த அல்லது எதிர்பெரோ காந்த நடத்தைக்கு வழிவகுக்கிறது.  
பிளாட்டினம் இருசெலீனைடின் ஒற்றை அடுக்குகள் சுருள் சுழல் அமைப்பைக் காட்டுகின்றன. இது போன்ற மைய சமச்சீர் பொருட்களுக்கு இவ்வமைப்பு எதிர்பார்க்கப்படுவதில்லை. இந்தப் பண்பு உள்ளூர் இருமுனை தூண்டப்பட்ட ரசுபா விளைவு காரணமாக இருக்கலாம். இதன் பொருள் பிளாட்டினம் இருசெலீனைடு ஒரு சாத்தியமான சுழல்-மின்னழுத்தப் பொருள் என்பதாகும்.
# பிளாட்டினம் இருசெலீனைடு

## வினைகள்

நீர் −0.19 எலக்ட்ரான் வோல்ட்டு ஆற்றலுடன் பிளாட்டினம் டைசெலீனைடை மேற்பரப்பில் உறிஞ்ச முடியும். அதேபோல் −0.13 எலக்ட்ரான் வோல்ட்டு ஆற்றலுடன் ஆக்சிசனையும் உறிஞ்சும். தண்ணீரும் ஆக்சிசனும் அறை வெப்பநிலையில் வினைபுரிவதில்லை, ஏனெனில் மூலக்கூறுகளைப் பிரிக்க குறிப்பிடத்தக்க ஆற்றல் தேவைப்படும். பிளாட்டினம் டைசல்பைடு ஒரு குறைக்கடத்தியாகும். பிளாட்டினம் டைதெலூரைடு உலோகத்தின் இயல்புடையது.  
பிளாட்டினம் மற்றும் செலீனியம் கொண்ட அணைவுச் சேர்மங்களும் அறியப்படுகின்றன. அவற்றில் நான்கிணைய சால்கோசனைடுகள் Rb<sub>2</sub>Pt<sub>3</sub>USe<sub>6</sub> மற்றும் Cs<sub>2</sub>Pt<sub>3</sub>USe<sub>6</sub> ஆகியவை அடங்கும்.  
இயாகுட்டிங்கைட்டு என்பது ஒரு மும்மை பிளாட்டினம் செலீலினைடு HgPtSe<sub>3</sub> ஆகும்.
# பிளாட்டினம் இருசெலீனைடு

## பயன்

பிளாட்டினம் இருசெலீனைடு ஓர் ஒளியுணரியாகப் பயன்படுத்தப்படுகிறது. மேலும் இது ஒரு வினையூக்கியாகப் பயன்படுகிறது. புல விளைவு திரிதடையங்களில் கட்டமைக்கப்படுகிறது.  
கிராபீனுடன் இணைந்து, இதுவோர் ஒளிச்சேர்க்கை வினையூக்கியாகப் பயன்படுகிறது. நீர் மற்றும் ஆக்சிசனை வினைத்திறன் மிக்க ஐதராக்சில் இயங்குறுப்பு மற்றும் மீயாக்சைடாக மாற்றுகிறது. போட்டான்கள், துளைகள் மற்றும் எலக்ட்ரான்களை உருவாக்கும் போது இந்த வினை செயல்படுகிறது. துளைகள் ஐதராக்சைடை நடுநிலையாக்கி ஐதராக்சிலை உருவாக்க முடியும். மேலும் எலக்ட்ரான்கள் மீயாக்சைடை ஆக்சைடை உருவாக்க ஆக்சினுடன் இணைகின்றன. இந்த வினை இனங்கள் கரிமப் பொருளை கனிமமாக்க முடியும்.
# ப. கொ. கிட்டு

**ப. கொ. கிட்டு** (*P. G. Kittu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் பள்ளப்பாளையம் கிராமத்தினைச் சேர்ந்தவர். இருகூர் கழக உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பல்லடம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# 1-(2-நைட்ரோபீனாக்சி)ஆக்டேன்

**1-(2-நைட்ரோபீனாக்சி)ஆக்டேன்** (*1-(2-Nitrophenoxy)octane*) என்பது C<sub>14</sub>H<sub>21</sub>NO<sub>3</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நைட்ரோபீனைல் ஆக்டைல் ஈதர் என்ற பெயராலும் இச்சேர்மம் அழைக்கப்படுகிறது. வேகமான அணு குண்டுவீச்சு நிறை நிறமாலை அளவியல், திரவ இரண்டாம் நிலை அயனி நிறை நிறமாலை அளவியல் ஆகியவற்றில் ஓர் அணியாகவும், அயனி தேர்ந்தெடுக்கப்பட்ட மின்முனைகளில் பயன்படுத்தப்படும் பலபடி சவ்வுகளில் அதிக கொழுப்புநாட்ட நெகிழியாக்கியாகவும் இச்சேர்மம் பயன்படுத்தப்படுகிறது.
# வெகாரி மாவட்டம்

**வெகாரி மாவட்டம்** (*Vehari District*), பாக்கித்தான் நாட்டில் உள்ள பஞ்சாப் மாகாணத்தின் 41 மாவட்டங்களில் ஒன்றாகும். இதன் நிர்வாகத் தலைமையிடம் வெகாரி நகரம் ஆகும். வெகாரி நகரம் நகரம் மாகாணத் தலைநகரான லாகூருக்கு தென்மேற்கே 333 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 534 கிலோமீட்டர் தொலைவிலும் உள்ளது.
# வெகாரி மாவட்டம்

## மாவட்ட எல்லைகள்

வெகாரி மாவட்டத்தின் வடமேற்கில் சாகிவால் மாவட்டம், வடகிழக்கில் பாக்பட்டான் மாவட்டம், கிழக்கில் பகவல்நகர் மாவட்டம், தென்கிழக்கில் பகவல்பூர் மாவட்டம் தெற்கில் லோத்ரன் மாவட்டம் மற்றும் மேற்கில் கானேவால் மாவட்டம் எல்லைகளாக உள்ளது.
# வெகாரி மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 5,43,036 குடியிருப்புகள் கொண்ட இம்மாவட்ட மக்கள் தொகை 34,30,421 ஆகும். பாலின விகிதம் 100 பெண்களுக்கு 102.33 ஆண்கள் வீதம் உள்ளனர். சராசரி எழுத்தறிவு 59.10% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 940,756 (27.44%) ஆக உள்ளனர்.நகர்புறங்களில் 782,915 (22.82%) மக்கள் வாழ்கின்றனர்.
மாகாணத்தின் 41 மாவட்டங்கள்]]
# வெகாரி மாவட்டம்

## மாவட்ட நிர்வாகம்

வெகாரி மாவட்டம் 4 வருவாய் வட்டங்களாகப் பிரிக்கப்பட்டுள்ளது:  
| பூராவாலா வட்டம் | 1,295 | 1,204,255 | 929.93 | 63.98% | ... |  |
| --- | --- | --- | --- | --- | --- | --- |
| மைல்சி வட்டம் | 1,639 | 1,120,407 | 683.59 | 54.63% | ... |  |
| வெகாரி வட்டம் | 1,430 | 1,105,759 | 773.26 | 58.21% | ... |  |
| ஜல்லா ஜீம் வட்டம் | ... | ... | ... | ... | ... | } |
# குரசாலா சட்டமன்றத் தொகுதி

**குரசாலா சட்டமன்றத் தொகுதி** *(Gurazala Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. குரசாலா, நரசராவுபேட்டை மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# குரசாலா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2014 | எரப்பத்தினேனி சிறினிவாச ராவ் | தெலுங்கு தேசம் கட்சி |  |
| 2019 | காசு மகேசு ரெட்டி | ஒய். எஸ். ஆர். காங்கிரஸ் கட்சி |  |
| 2024 | எரப்பத்தினேனி சிறினிவாச ராவ் | தெலுங்கு தேசம் கட்சி | } |
# மாசெர்லா சட்டமன்றத் தொகுதி

**மாசெர்லா சட்டமன்றத் தொகுதி** *(Macherla Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. மாசெர்லா, நரசராவுபேட்டை மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மாசெர்லா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சூலகந்தி நாகிரெட்டி | சுயேச்சை |  |
| 1978 | சல்லா நரப்பா ரெட்டி | இந்திய தேசிய காங்கிரசு (இ) |  |
| 1983 | கோரபதி சுப்பாராவ் | சுயேச்சை |  |
| 1985 | கிருசுணமூர்த்தி நட்டுவா | இந்திய தேசிய காங்கிரசு</br> |  |
| 1989 | நிம்மகத்தா சிவராம கிருசுண பிரசாத் | rowspan=3 | தெலுங்கு தேசம் கட்சி |
| 1994 | புன்னா ரெட்டி குர்ரி |  |  |
| 1999 | சூலகந்தி துர்காம்பா |  |  |
| 2004 | இராமகிருசுணாரெட்டி பின்னெல்லி | rowspan=2 | இந்திய தேசிய காங்கிரசு</br> |
| 2009 |  |  |  |
| 2014 | rowspan=2 | ஒய். எஸ். ஆர். காங்கிரஸ் கட்சி |  |
| 2019 | } |  |  |
# காவலி சட்டமன்றத் தொகுதி

**காவலி சட்டமன்றத் தொகுதி** *(Kavali Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது சிறீ பொட்டி சிறீ ராமுலு நெல்லூர் மாவட்டத்தில் அமைந்துள்ளது. காவலி, நெல்லூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# காவலி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | கோட்டி பாடி கொண்டப்ப நாயுடு | சுயேச்சை |  |
| 1978 | கலிகி யானடி ரெட்டி | இந்திய தேசிய காங்கிரசு (இ) |  |
| 1983 | படல்லப்பள்ளி வெங்கல் ராவ் | சுயேச்சை |  |
| 1985 | கலிகி யானடி ரெட்டி | rowspan=3 | இந்திய தேசிய காங்கிரசு</br> |
| 1989 |  |  |  |
| 1994 |  |  |  |
| 1999 | வந்தேரு வேணுகோபால் ரெட்டி | தெலுங்கு தேசம் கட்சி |  |
| 2004 | பர்வதம்மா மகுந்தா | இந்திய தேசிய காங்கிரசு</br> |  |
| 2009 | பீடா மஸ்தான் ராவ் | தெலுங்கு தேசம் கட்சி |  |
| 2014 | ராமிரெட்டி பிரதாப் குமார் | rowspan=2 | ஒய். எஸ். ஆர். காங்கிரஸ் கட்சி |
| 2019 |  |  |  |
| 2024 | தகுமதி வெங்கட கிருசுணா ரெட்டி | தெலுங்கு தேசம் கட்சி |  |
# இலக்கண நூல்கள் (மு. அ. பாகுபாடு)

தமிழில் உள்ள இலக்கண நூலகள் பற்றிய கட்டுரைகள் முன்பே சில உள்ளன. | ஒரு கட்டுரை ச. வே. நூலின் வழியே தமிழில் உள்ள இலக்கண நூல்களைக் காலக் குறிப்புடன் தொகுத்துக் காட்டுகிறது. | மற்றொரு கட்டுரை 6 முதல் 20 ஆம் நூற்றாண்டு வரையில் தோன்றிய இலக்ககண நூல்களை கால வரிசையில் ஆசிரியர் பெயருடன் தொகுத்துக் காட்டுகிறது. | இன்னொரு கட்டுரை தமிழ் இலக்கண நூல்களைக் குறிப்பிட்டு அவற்றைப்பற்றி அறிந்துகொள்ளும் வகையில் தொடுப்பினைத் தருகிறது. இந்தக் கட்டுரை இலக்கண எண்ணிக்கை நோக்கில் மு. அருணாசலம் பகுத்துத் தரும் அட்டவணையைத் தருகிறது.
# இலக்கண நூல்கள் (மு. அ. பாகுபாடு)

## எழுத்து, சொல், பொருள், யாப்பு, அணி இலக்கணம் கூறும் நூல்கள்

| இலக்கணப் பிரிவு | நூலின் பெயர் | ஆசிரியர் பெயர் | யாப்பு | காலம் (நூ.ஆ) | விளக்கம் |  |
| --- | --- | --- | --- | --- | --- | --- |
| எழுத்து, சொல், பொருள், யாப்பு, அணி | வீரசோழியம் | புத்தமித்திரர் | கட்டளைக்கலித்துறை | 11 | வடமொழியைத் தழுவிச் செய்தார். தமிழுலக்கில் பயன்படுத்தப்படவில்லை |  |
| எழுத்து, சொல், பொருள், யாப்பு, அணி | இலக்கண விளக்கம் | வைத்திநாத தேசிகர் | நூற்பா | 17 | முந்தையோர் இலக்கணத்தைத் தழுவிச் செய்துள்ளளார். ‘குட்டித் தொல்காப்பியம்’ எனப் போற்றப்படுகிறது.என்றாலும் வழக்கில் இல்லை | } |